Obrazloženje polugodišnjeg izvršenja financijskog plana

1. Uvod

Polugodišnji i godišnji izvještaj o izvršenju financijskog plana za 2025. godinu izrađuje se prema odredbama:

* Zakona o proračunu ( broj 144/21 članci 76. – 91) i
* Pravilnika o polugodišnjem i godišnjem izvještaju o izvršenju proračuna i financijskog plana

2. Obrazloženje općeg dijela

**PRIHODI I PRIMICI**

Planirani ukupni prihodi i primici za 2025. iznose 10.197.231 EUR i to iz izvora: državnog proračuna (izvor 11) 9.267.799,00 EUR, vlastitih prihoda (izvor 31) 50.000 EUR, prihoda za posebne namjene (izvor 43) 300.000 EUR, ostale pomoći (izvor 52) 299.432 EUR i tekuće pomoći od institucija i tijela EU (izvor 51) 280.000 EUR.

Ostvareni prihodi za razdoblje 01.-06.2025. godine iznose 5.376.817,95 EUR. Po izvorima financiranja to je: iz državnog proračuna (izvor 11) 4.906.863,86 EUR, vlastitih prihoda (izvor 31) 14.547,25 EUR, prihoda za posebne namjene (izvor 43) 141.419,49 EUR te ostale pomoći (izvor 52) 313.987,35 EUR.

Fakultet nema namjeru zaduživanja u narednom razdoblju.

Ukupno ostvareni prihodi su u nešto većem iznosu od 50% izvršenja planiranog što je u skladu s polugodišnjim razdobljem izvještavanja.

Kao veće odstupanje mogu se navesti prihodi ostalih pomoći (izvor 52) budući da su već sad premašili godišnji planirani prihod. Nemamo podatak temeljem kojih bismo mogli tvrditi kako

do kraja godine više neće biti uplata iz ovog izvora te da će prihod biti ostvaren u planiranim vrijednostima. Više je vjerojatno da će se pristupiti izradi rebalansa za ovaj izvor i ovu aktivnost.

U odnosu na 2024. godinu također je najveće odstupanje na izvoru 52 samo u ovom slučaju u korist 2024. godine kada je u istom razdoblju ostvaren veći prihod.

**RASHODI I IZDACI**

Ukupno planirani rashodi za 2025. godinu iznose 10.195.881 EUR i to iz izvora: državnog proračuna (izvor 11) 9.267.799 EUR, vlastitih prihoda (izvor 31) 45.550 EUR, prihodi za posebne namjene (izvor 43) 280.000 EUR, tekuće pomoći od međunarodnih organizacija (izvor 52) 217.432 EUR i tekuće pomoći od institucija i tijela EU (izvor 51) 385.100 EUR

Ostvareni rashodi za razdoblje 01.-06. 2025.iznose 5.615.657,45 EUR. Po izvorima financiranja to je: : iz državnog proračuna (izvor 11) 5.050.391,27 EUR, vlastitih prihoda (izvor 31) 26.584,27 EUR, prihoda za posebne namjene (izvor 43) 143.496,70EUR, ostale pomoći (izvor 52) 267.968,16 EUR te pomoći EU (izvor 51) 127.217,05 EUR.

Ukupno ostvareni rashodi su u nešto većem iznosu od 50% izvršenja planiranog što je u skladu s polugodišnjim razdobljem izvještavanja.

Kao veće odstupanje mogu se navesti rashodi ostalih pomoći (izvor 52) budući da su već sad premašili godišnji planirani rashod što je rezultat i većih prihoda na tom izvoru te će se kao i kod prihoda pristupiti izradi rebalansa za ovaj izvor i ovu aktivnost.

I kod rashoda i kod prihoda pokazatelji ukazuju na globalno dobro planiranje, ali gledajući po izvorima financiranja potrebno je uspostaviti temeljitije analitičko planiranje i praćenje.

Prihodima iz državnog proračuna (izvor 11) su pokriveni u najvećem dijelu rashodi plaća i doprinosa za zaposlene, troškovi vanjskih suradnika mentora, troškovi materijala i usluga (režija prvenstveno) te rashodi za nabavu materijalne imovine.

Prihodima iz izvoda 31,43 i 52 izdaci za plaće djelatnika i vanjskih suradnika na izvedbi izvanrednih studija i cjeloživotnih učenja, putni troškovi za stručna usavršavanje, objave i tisak knjiga i radova u časopisima, razne nabavke sitne opreme i inventara za provedbu nastave i djelovanja fakulteta, te usluge održavanja fakulteta i unapređivanja djelatnosti visokog obrazovanja.

Fakultet ne planira vraćanje zajmova jer nije planirano ni uzimanje istih.

Stanje novčanih sredstava na početku godine iznosilo je 743.991,40 EUR dok je na kraju izvještajnog razdoblja 324.938,33 EUR.

Ukupne obveze na dan 30.06.2025. iznose 61.534,17 EUR